Ny treningskamp mot stjørdalingene

Rosenborg skal innvie den nye hjemmebanen til Stjørdals-Blink.





Foto: Thomas Karlsen, Karlsen Foto

Det ferske 1. divisjonslaget ble slått 2-1 i årspremieren for to måneder siden. På grunn av utsatt seriestart blir det enda et møte.



- Vi i Rosenborg er så heldige at vi skal få spille treningskamp på den nye arenaen før serien starter i gang igjen, forteller Tove Moe Dyrhaug til Bladet.



Dato for åpningskampen blir først bestemt når tiltakene for å hindre koronasmitte blir reduserte. Det er ti år siden forrige kamp på Stjørdal, som den gang ble spilt på ærverdige Øverlands minde. I 2012-19 spilte Stjørdals-Blink på den nye Blink-banen like nord, mens den enda nyere banen er under bygging bortenfor der igjen.



- Jeg gleder meg stort til fotballsesongen er i gang igjen både på Lerkendal og ikke minst at den kommer i gang på den nye Blinkbanen i Stjørdal, slår Dyrhaug fast.